JohanHeinsen/ENO huggingface dataset:
Ribe Stifts Adresseaviser, 1841-12-28
Spanien. Ved et Dekret af 10. Decb. ere alle Soldater og Under-Officierer, der have deeltaget i Oprøret i October Maaned, meddeelte Amnesti. - Den franske Gesandt, Hr. Salvandy, er d. 12. ds, ankommen til Madrid. Sverrig. Den nye Forordning, der indeholder Straffebestemmelser for Fylderi og Drukkenskab, siger, at den, der bliver paa offentlige Steder greben i Fuldskab, skal bøde en Mulkt af 3 Rd. 16 s; den fjerde Gang han gribes mister han sin Valgret og Valgberettigelse; Geistlige, der under deres Embedsforretninger befindes at være berusede, afsættes; hvo der døer af Drik, skal begraves i Stilhed og uden Ceremonier; Skjænkeværter, der ikke forhindre drukne Folk i at gjøre Skade, skulle erstatte Skaden og desuden betale Mulkt. Gjeld forstærke Drikke kan ikke inddrives af Rettens Vei uden Forældres, Formynderes, Lærers, Læremesters og Foresattes Vidende og Villie maae stærke Drikke ikke betroes til Studerende, Tyende, Svende, Lærredrenge og Militairpersoner.
Ribe Stifts Adresseaviser, 1841-12-28
Blandinger. Den nye artesiske Brønd i Paris, der naaer 500 Metres under Havbunden, og altsaa dybere end Bjerg-Værkerne i Corn Walis og Guanaxuate, vedbliver daglig at udkaste omtrent 10 Læs Sand og Steen. Da denne Brønd nu har givet Vandi c. 270 Dage, er der alt opskyllet 2,700 Læs Jord og Steen deraf, naar den saaledes vedbliver at udgyde endnu en Snes Aar, saa befrygter man, at hele Staden Paris vil være underhuulet, og staaer Fare for at styrte sammen. - J Holland er alt i længere Tid skeet flere Overgange til den katholske Religion. Nu tæller man saaledes alene 792 Omvendte, hvoraf de fleste vare Tilhængere af Jansenismen. Den hollandske Regjering synes imidlertid at taale dette, uden at indblande sig heri.
Ribe Stifts Adresseaviser, 1841-12-28
- Det Hamborgske Politi forbyder Salg af Porcelainspibehoveder, der indeholde Arsenik-Saltsyre, og som ere kjendelige deels paa deres eiendommelige bleggule Farve, deels og fornemmelig paa, at de, hedede i Flamme eller over Kul, udvikle umiskjendelig sure Dunster af en skarp, stikkende Lugt, hvorhos tillige det ophedede Sted forvandler sin gule Fave til violetagtig graa. Sultanens første Gemalinde ligger meget syg af Lungesoet: et sørgeligt Omen for det allerede existerende Afkam.
Ribe Stifts Adresseaviser, 1841-12-28
Andenlandske Efterretninger. Den Berlingske Tidende mælder, at den Lehmannske Sag, (der er indanket for Høiesteret) vil blive procederet mundtligen og offentligen.
Ribe Stifts Adresseaviser, 1841-12-28
Hs. Majestæt har d. 22. Decb. allern, beskikket ExaminJur. H. F. B. Tørslev i Randers, J. R. Müller (Eier af Skjødegaard i Bekke Sogn i Ribe Amt, F. A. Strøver(Gaardeler i Alleløv i Randers Amt, og Exam. Jur. J.F. S. Nielsen i Kjerteminde - til Landmaalere.
Ribe Stifts Adresseaviser, 1841-12-28
Hs. Majest. har nu sanctioneret den Forening af det chirurgiske Academi og Universitetet, som Lægevidenskabens Venner i saa lang Tid have imødeseet. Ved Resol. af 17. Decb. er saaledes bestemt, at det chirurgiske Academi ophæves som særskilt Lære-Anstalt og indlemmes under Universitetet fra Aarets Begyndelse. Til almindelig Forhauselse" - hedder det i Fædreld. er Capit. Tscherning, ifølge kgl. Resolut, tilkjendt 8 Dages Arrest paa Hovedvagten; hvilken Straf hans Modstandere, (Artillerikorpset eller Hovedmændene for dette i denne Sag, ville komme til at lide er endnu ikke bekjendt, men at den offentlige Mening i det 1ste Aar ikke vil glemme dem deres Ringeagt for Diskussionens Frihed, deres Mangel paa kammeratligt Forhold, eller den rette esprit de corps og totale Tilsidesættelse af alle vedtagne Former, derom ere vi fuldkomment overbeviste.
Ribe Stifts Adresseaviser, 1841-12-28
Ved den sidste Tilgang af Officierer fra Landkadet Academiet blev det dem betydet, at de ei skulde anskaffe dem nogen Uniform for nærmere Ordre. "Aalb. A." mælder nu, at det ved Parol-Befaling nylig er blevet bekjendtgjort, at alle de Officierer, som endnu ikke have anskaffet den reglementerede Uniform, skulle have en saaden paa rede Haand til 1. Fbr. Det lader saaledes til, at det vil ber med Armeens Om-Uniformering. Samme Blad mælder endvidere: at der snart med, Kjøbenhavns Adresse-Avis vil blive omsendt gratis et Uddrag af den i Maanedskriftet for Literatur og Kritik, meget omtalte Afhandling om Munch Ræders Skrift den norske Konstitution; hvilken Afhandling almindeligen tilskrives Geheime-Conferentsraad A. S. Ørsted, og desuden vil det i en Deel Exemplarer blive sendt omkring i hele Landet.
Ribe Stifts Adresseaviser, 1841-12-28
Den forhen (Nr. 102) omtalte Dr. Birch, der har udgivet Memoirer og Ludvig Philip (den franske Konge),er Søn af afdøde Conferentsraad Birch; han er Theater Direktør i Schweitz, og gift med den bekjendte Skuespillerinde Mdm. Birch-Pfeiser.
Ribe Stifts Adresseaviser, 1841-12-28
By- og Herredsfoged Heiberg i Sæby har nu, i Anledning af Hr. Bøggids Jnserat i Aalb. Av., Retstilstanden, i Vensyssel angaaende, i samme Blad oplyst: at de i Skiæve Sogn dræbte Personer stadigen og saa godt som indtil deres Død have været underkastede Justitiens Forfølgelse; samt at han (Heiberg) først efterat have afhørt 70 Personer førtes paa rette Spor efter Drabsmændene, saaledes at han kunde aflevere Sagen, over 50 Ark stor, til Commissionen. Endvidere benægter Hr. Heiberg paa det bestemteste, at noget Tyveri, hvorved har været opgivet endog det mindste Spor til Opdagelse af Samme, for ham har været anmeldt, uden at være bleven forfulgt.
Ribe Stifts Adresseaviser, 1841-12-28
Justitsraad Rygaard til Steenalt har i denne Tid frigivet sit Godsets Bønder for Hoveri paa gunstige Vilkaar, og saaledes i Egnen givet Jmpulsen til, at fremme en Sag, der maa interessere Alle, der nære Ønsker for Bøndernes Selvstændighed og Velvære. (Aalb. Av.) D. 20. Decbr. holdtes i Brøns et Møde i Anledning af Oprettelsen af en høiere Landsbyskole. Hr. Pastor Hagen, fremsatte sin Anskuelse, hvorledes den paatænkte Anstalt kunde bringes istand, hvorledes den burde bestyres og hvad der omtrent maatte læres i en saadan, dernæst forelæste Pastoren Forsamlingen et Udkast til en Jndbydelse. Denne blev derpaa drøftet og i enkelte Punkter rettet, og dernæst underskrevet, blandt Andre af 10 Bønder fra 7 forskjellige Sogne, for saaledes at trykkes og udsendes til videre Deeltagelse, som man, efter den her vaagnede Jnteresse at slutte, kan vente, ikke vilde vorde ringe. (Danv.)
Ribe Stifts Adresseaviser, 1841-12-28
Handelsefterretninger. Hamborg d. 23 Decbr. Hvede 6 Rd. 11 a 7 Rd. 10 Ls.; Rug 3 Rd. 12 a 4 Rd. . Ls.; Byg 2 Rd. 6 a 2 Rd. 14 Ls.; Havre 1 Rd. 18 a 1 Rd. 22 Ls. - pr. Tønde i Kourant. Forøvrigt var Omsætningen i disse Kornsorter kun ringe i den forløbne Uge. J Hamborg og London var Handelen stille med Smør og Priserne paa dansk Smør var i Hamb. 28 a 35 Rd.
Ribe Stifts Adresseaviser, 1841-12-28
Kjøbenhavns Børs Kours d. 24. December: Species 200. Bank-Diskonto 4 pCt.
Ribe Stifts Adresseaviser, 1841-12-28
Ribe Torvepriser d. 27. December: Rug Td. 3 Rd. 24 s.; Byg 2 Rd. - s.; Havre 1 Rd. 24 s.; Boghvede-Rd. - s.; Boghvedegryn pr. Skp. 36 ls.; Byggryn 28 s.; Smør pr. Pd. 4 enh. ls.
Ribe Stifts Adresseaviser, 1841-12-28
Bekjendtgjørelser. For fraværende Slægt og Venner bekjendtgjøre vi herved, at den Længstlevende af vore 2de svage Sønner, Terkild Chr. Knudsen, bortkaldtes i Fredags Aftes, den 24. dennes, i hans Alders 35te Aar, til et bedre Liv, hvor han, til vores Fortrøstning, ikke vil savne det aandelige Lys, og den Tankens Klarhed, som her paa Jorden var ham negtet. Ribe, den 27de December 1841. A. D. Knudsen født Terkildsen. J. Knudsen.
Ribe Stifts Adresseaviser, 1841-12-28
At vor kjerlige og ømme Moder den gode og værdige Gamle, Enkeprovstinde Agathe Fogtmann, 85 Aar gammel, ved en blid og rolig Død den 21. denne Maaned bortkaldtes til det bedre Hjem, til salig Gjenforening med hendes forudgangne Kjære, bliver herved i dyb Vemod gjort bekjendt for vore fraværende Sødskende, Slægt og Venner, af undertegnede, den salig Afdødes tilstedeværende Børn. Nørre-Bork pr. Varde, d. 24 December 1841. S. N. Fogtmann. A. Fogtmann.
Ribe Stifts Adresseaviser, 1841-12-28
Det behagede Forsynet denne Dags Middag at bortkalde til et bedre Liv min elskede, blinde, mange Aar svage, Datter, Charlotte Hedevig, i hendes 35te Aar. Enhver, der kjendte hendes sørgelige jordiske Tilværelse, ville med mig og mine Børn takke den Almægtige, der kaldte hende til det lysere Hjem. - Dette bekjendtgjøres for fraværende Slægt og Venner. Varde, den 21de December 1841. M. A. Helms født Fridsch.
Ribe Stifts Adresseaviser, 1841-12-28
Et Haar-Armbaand med en gul Topas, er tabt paa sidste Bal. Finderen bedes at aflevere samme paa Bogtrykkeriet.
Ribe Stifts Adresseaviser, 1841-12-28
Mine Embedsjorder kunne erholdes tilleie for næste Aar, eller paa længere Tid, ligesom i sidste Aar. Tilbud af Lysthavende modtages indtil 8de Januar 1812. Juel.
Ribe Stifts Adresseaviser, 1841-12-28
Fiint hæglet og uhæglet Hör samt god Blaar, faaes til billige Priser hos Nic. lversen.
Ribe Stifts Adresseaviser, 1841-12-28
1ste Juledags Aften er paa Veien fra Gredsted, broe til Ribe tabt en Spore. - Finderen vilde behagel. aflevere Sporen paa Ribe Stifts=Bogtrykkeri, mod Doucer.
Ribe Stifts Adresseaviser, 1841-12-28
Ved Dødsfald er en Portion bleven ledig af Doctorinde Anchersens Legat (for en Jomfru i Familie med Fru Jngeborg Anchersen født Fridsch.) De, som maatte ansee sig dertil qvalificerede, ville behage, inden 6 Uger fra Dato, at indgive skriftligt Andragende desangaaende til denne Byes Magistrat, eller til Stiftsprovst Frost. Ribe, den 27de December 1841. Bestyrelsen for Doctorinde Anchersens Legat.
Ribe Stifts Adresseaviser, 1841-12-28
Efter modtagen Underretning er Jan M. Clausen, af Ribe, 20 Aar gl., der som Matros, ifølge Patent Nr. 4 38 gjorde Tjeneste paa den Blankeneser Evert Diana" ført af Capitain Hermann Piper, sandsynligviis omkommen ved dette Skibs Undergang i Midten af f. M. mellem Øerne Langnog og Westeraccumen Syl; hvilket herved bekjendtgjøres for de muelige Slægtninge til denne Afdøde, som maatte opholde sig i Ribe eller Riberhuus Birk. Ribe Byfoged-Contoir, d. 27. Decb. 1811. Høyer.
Ribe Stifts Adresseaviser, 1841-12-28
Det bekjendtgjöres herved: at fra 1ste Januar næstkommende og indtil videre bortfalder Bropenges Erlæggelse for Passagen over den nye, opførte Broe ved Gredstedbroe. Ribe Stiftamthuus, d. 22 December 1811. Sponneck.
Ribe Stifts Adresseaviser, 1841-12-28
Efterlysning. J Morges er fra denne Byes Arrestgaard undveget: Arrestanten Christen Laursen, 25 Aar gl., født i Sønder-Røiklit paa Holmsland, liden af Væxt og noget før af Lemmer, har blaa Øine, blondt Haar. Ved Undvigelsen var han i ført en Tvistes rødtternet Under=Trøie, en sort grønttærnet Vest, blaa Vadmels Buxer (paa hvi Klap den inderste Side var paasat denne Stads Seigl med Omskrivt: Insignia civitatis ripensis", en Hamp Lærred=Skjorte (betegnet Nr. 5), samt et rødttærnet Tørklæde (sidste 2de Deele tilhøre Arrest=Inventariet), lange, hvide Strømper, og Fruentimmer=Træ=Tøfler paa Benene, samt Hat paa Hovedet. Han var blottet for Kjole eller Trøie.
Ribe Stifts Adresseaviser, 1841-12-28
Det er min tjenstlige Begjering til Alle og Enhver, der maatte antræffe denne Arrestant, at de ville lade Trykt i Ribe hos Chr. sal. Hyphoff. ham anholde og aflevere til nærmeste Øvrighed, og om Anholdelsen meddele mig Underretning. Ribe Politikammer, d. 27. Decb. 1841. Høyer.
Ribe Stifts Adresseaviser, 1841-12-28
Efter tagen Bestemmelse ved en Skiftesamling i Stervboet efter Skomagermester Tjellesens afdøde Hustru, Margrethe Andersdatter her af Byen, blive de Stervboet tilhørende faste Eiendomme, nemlig: 1) Huset Nr. 197 i denne Byes Sønderportsgade, neml. de sønderste 7 Fag af Gadehuset med 4 Fag ibygget Halvtag til Gaardsiden, det søndre Sidehuus i Gaarden, 6 Fag, og af Baghuset de 4 sønderste Fag, med Halvdeel fra vestre Side af en Fenne i de store Lodder paa Sønderports=Mærsk, og 2) Huset Nr. 300 i Grønnegade, med Gaardsrum og Haugeplads, samt Husets underliggende lange Holme skifte Nr. 84, saa og een Koes Græsningsret paa Nørreports=Fællesdrivt opraabte til Bortsalg ved een eneste Auction, som afholdes paa Ribe Raadstue Tirsdagen d. Januar, 1842, om Eftermiddagen Kl. 2. Jordeiendommen opraabes først særskilte og derpaa under Eet med de til samme hørende Huse, af hvilke Huset, Nr. 300 sælges i 2de lige store Dele, Alt med Forbehold af Approbation, saavel paa særskilte som samlede Bud. Conditionerne erfares paa Auctionsstedet. Lysthavende indbydes. Ribe, d. 27. Decb. 1811. Høyer. Mærsk Eng.
Ribe Stifts Adresseaviser, 1841-12-28
De mig tilhørende 3 enhalv Dages Slæt Mærsk-Eng i Nørre-Fardrup Udenge ere underhaanden at faae tilkjøbs. Roager, d. 21. Decb. 1841. Ebbe Ontzen Ottesen.
Ribe Stifts Adresseaviser, 1841-12-28
Ved Proclama af Dags Dato, som saa snart mueligt vil vorde læst i vedkommende Over- og Underret, ere Alle og Enhver, som maatte have noget at fordre efter afdøde Arvefæstegaardmand og Forpagter Peder Nielsen Brogaard af Hemmeth Præstegaard, i Nørre Herred, Ringkjøbing Amt, indkaldte med 12 Ugers Varsel, fra Proclamaets sidste Bekjendtgjørelses Dato, til inden forbemeldte Tids Forløb, for mig, som Skifteforvalter, at anmelde og beviisliggjøre deres formeentlig havende Krav; hvilket herved endvidere bekjendtgjøres. Bølling-Nørre Herreders Contoir paa Petersminde i Skjern pr. Ringkjøbing den 20de Decbr. 1841. Hert. 1,118 Rbd. 92 1/2 s. rede Sølv, Umyndiges Midler under Løve Herreds Overformynderi, kunne strax imod anordningsmæssig Sikkerhed faaes tillaans. Løve Herreds Contoir, den 18de Decbr. 1811. Brasen.
Ribe Stifts Adresseaviser, 1841-12-28
Mandagen den 3 Jan. 1842, om Formiddagen Kl. 9, bliver paa denne Byes Raadstue foretaget Valg af en Borgerrepræsentant i Stænderdeputeret Müllers Sted, som efter Tour fratræder, og tvende Ligningsmænd i de ligeledes efter Tour fratrædende Farver Matzens og Kleinsmed Schenerleins Sted; hvilket herved bekjendtgjøres. Ribe, d. 16. Decbr. 1841. Valgbestyrelsen.
Ribe Stifts Adresseaviser, 1841-12-28
Underskrevne, og øvrige Beboere i Hjortkjær og Gjæsthede, advare herved alle og enhver Udenbyes om at afholde sig fra at udøve nogen Jaget paa vore Marker, da Enhver, som antræffes, straffes efter Forordn. af 20 Mai 1840. Hjortkjær, d. 15. Decbr. 1841. Hans Jensen. Hans Hermansen. H. Frandsen. S. Jørgensen.
Ribe Stifts Adresseaviser, 1841-12-28
Den mig tilhørende og forhen af Hr. Kjøbmand Bjerrum til Boutikhandel benyttede Huusleilighed, ved Nørreport er strax eller til Paaske at faae tilleie. J. Krag.
Ribe Stifts Adresseaviser, 1841-12-31
Kongelig allernaadigste privilegeret. AdresseAvis, som forsendes med Brevposten overalt i de danske Stater. No. 105. Fredagen den 31de December Udgives af Chr. sal. HyphoffRedigeres af C. Hyphoff.
Ribe Stifts Adresseaviser, 1841-12-31
Udenlandske Efterretninger. Frankerig. D. 23de Decbr. blev Dommen over de for Attentatet d. 13. Septbr. Anklagede afsagt. Quenisset, Colombier og Juste bleve dømte til Døden, Petit, Jarasse og Dufour til Deportation paa Livstid, tvende dømtes til 15 aa rigt, tvende til 10-aarigt og tvende til fraarigt Fangenskab; fem bleve frikiendte. Fangenskabet er forbundet med livsvarig Politiopsigt. Man formoder, at Quenisset vil blive benaadet, hvorimod man meente, at Colomber og Juste, uagtet Retten kun med ringe Majoritet havde udtalt sig for Dødsstraffen hvad dem angaaer, vilde blive henrettede Dagen efter. Dupoty, Redaktøren af Journal de Peuple" er blandt dem, der dømtes til 5 aarigt Fagenskab. Dupotis Dom - hedder det er en følgerig Begivenhed. Ministeriet triumpherer, det har bibragt Pressen det haardeste Stød, der er ført mod den siden 1830. Enhver Journalist, der for den 13 Septbr. havde erklæret det upassende, at et enkelt Regiment erholdt særdeles Udmærkese, fordi dets Oberst er en Søn af Kongen, enhver Redaktør, der har erklæret Retningen af Regjeringens Politik for uheldig, kunde ligesaagodt anklages og dømmes som Dupoty. Men Pressen, seirede over Restaurationen, den vil ogsaa seire over det orleanske Dynasti. Den hele Oppositions presse og et Antal Deputerede og Pairs have holdt en Forsamling, ihvilken foreløbigen blev besluttet en kaftig Protest. Det engelske Blad "Sun siger i Anledning af denne Dom: "Pairs retten er fra nu af Æresløshedens Afgrund og Dupoty er ikke meere skyldig i Attentatet d. 13. Septbr. end i Bartholomænsnatten. Værten i den Kneipe, hvor Attentatet blev besluttet havde abonneret paa hans Blad, det er hans Brøde; hvorfor dømte man ikke ogsaa Vertshusets Bygmester?" Der har iøvrigt ingen Fængslinger fundet Sted i Anledning af Dufours og Colombiers Tilstaaelser; men det er vist, at disses Farklaringer have givet Anledning til, at flere Personer, der ere kompromitterede, nu efterspores.
Ribe Stifts Adresseaviser, 1841-12-31
England. Man seer nu, at Traktaten mellem de fem Magter til virksom Undertrykkelse af Slavehandelen først er kommen ganske istand under det nærværende Ministerium, da Rusland forhen havde gjort betydelige Jndvendinger mod Under tegningen. - Den med hver Dag meere og meere fremtrædende Nød blandt Englands Fabrik Befolkning kan og vil forhaabentlig tjene andre Lande, der endnu ikke have faaet en i Misforhold til Afsætningen staaende Masse Fabriker, til Advarsel. Den ogsaa Tydskland saa høit prædikede Lære, der forvandler alle Lande til Fabrik-Jnstituter, hvorved Folket, som der angives, kan blive rigt (det vil sige, hvorved nogle Hundrede Mennesker, paa deres forarmede og fordærvede Medborgeres Bekostning, kunne samle sig Rigdomme og de selvstændige Næringsdrivende kunne gjøre Plads for Fabrikslaver) erholder ved Englands nuværende frygtelige Tilstand, en slaaende Gjendrivelse. Der gjøres store Anstalter til Kongen af Preussens Modtagelse i England, hvor denne Monark skal staae Fadder til den unge Kronprinds. Et Krigskib paa 50 Kanoner og 500 Mands Besætning bliver udrustet for at afhente Kongen. Det hedder, at han vil lægge Tilbage, reisen over Paris.
Ribe Stifts Adresseaviser, 1841-12-31
Spanien. Det synes at stadfæste sig, at det østerrigske Hof anvender sin Jndflydelse for at bringe en Nærmelse istand mellem Rom og det spanske Kabinet. Den franske Gesandt, Hr. Sal vand, har aflagt et Besøg hos Regenten, af hvem han blev modtagen paa det Venskabeligste. - Jfølge Efterretninger fra Alicante af 12. ds. fandt der alvorlige Uroligheder Sted i Anledning af Municipalvalgene. Valgene i Valencia ere faldne ud i republikansk Aand.
Ribe Stifts Adresseaviser, 1841-12-31
Jndenlandske Efterretninger. Jfølge Hs. Maj. Kongens allerhøieste Rescript af 25de de til Admiralitets- og Commissariats=Collegiet, skal Hs. Kongelige Høyhed Kronprindsen, fra 1ste Januar 1842 af, have Sæde og Stemme i Collegiet. (B. T.)
Ribe Stifts Adresseaviser, 1841-12-31
Capitain Hoffmanns i denne Avis Nr. 102 omtalte galvanographiske Opfindelse bestaaer efter Fændrelandet, i en Composition, hvormed man kan skrive og tegne selv de allerfineste Ting paa en Sølvplade, som dernæst overdrages med en tynd sidtagtig Hinde. Ved nu at lade en Kobber opløsning bundsætte sig paa Sølvpladen, hvilket skeer ved at lade en galvanisk Strøm virke paa samme, danner sig derover en Kobberplade, der, adskilt fra Sølvpladen, bærer som Jndgravning enhver, selv den fineste Streg, som paa Sølvpladen var anbragt (naturligviis som ophøiet) og saaledes er Kobberplader i Stand til at benyttes ganske paa samme Maade som ved de hidtil kjendte Kobberstik. Men ved nu at gjentage den samme Proces med den saaledes frembragte Kobberplade, erholdes en ny Plade, der bærer som Ophøiet alt, hvad der i den første var Jndtryk, og som altsaa (der lig Træsnit, kan bruges sammen med Lettre i en sædvanlig Bogtrykkerpresse.
Ribe Stifts Adresseaviser, 1841-12-31
Under 22de de er der allern, tilstaaet vor lærde Medborger, Hr. Overlærer, Dr. Theol. & Philos. Kalkar, under Forudsætning af, at der allern, bevilges ham en Reise understøttelse til i næste Aar at foretage en videnskabelig Udenlandsreise, Dispensation fra hans Embedsforretninger fra Halvaarsexamen i Skolen næste Foraar indtil Aarets Udgang. (Thoms. Av.) Militairreductionen vil, efter hvad Hs. Maj. behagede at tilkjendegive den 28de de, ved Parolen, ikke kunne finde Sted næstk. 1ste Januar. (S. Bl.)
Ribe Stifts Adresseaviser, 1841-12-31
Hvad der i denne Tid især sysselsætter Kjøbenhavnernes Opmærksomhed, er Bazaren. Den er stærkt besøgt, men man maa ogsaa tilstaae, at den er seeværdig. Det Hele er udmærket ordnet, og det er et nyt, hertillands ganske uvant Syn at see en saadan Række af smukke, tildeels pragtfulde Boutiker. Skal imidlertid denne Indretning fortsættes, vil det være nødvendigt at opføre en egen Bygning dertil, da det nuværende Locale, Brøndsalonen, deels ikke tilhører Jndustrieforeningen, deels er for indskrænket, skjøndt det vistnok er det største og bedste, der for Tid kan faaes i Kjøbenhavn. (S. Bl.)
Ribe Stifts Adresseaviser, 1841-12-31
Krigsassessor Tiedemand, der for usommelig Skrivemaade ved Høiesteretsdom af 20de April 1838 blev dømt til at sættes under Bevaring af Øvrigheden, men ved allerhøieste Resolution af 26de Mai f. A. blev anviist Ophold paa Bornholm, er nu for lignende Forseelse, i Henhold til forbemeldte Høiesteretsdom, ved allerh. Resolution hensat i Statsfængslet paa Christiansøe. (B. T.) - (Dette Statsfængsel har saaledes atter faaet den ledige Plads opfyldt, som opstod ved Dr. Dampes Benaadning. Tiedemands Fader døde paa Christiansøe som Statsfange.) (Aarh. Av.) Forleden Dag havde endeel dristige Tyve stiaalet hele Kobbertaget af den Portale som fører til Sacristiet i Frelsers Kirke. Det var 4 Alen i Qvadrat og meget tungt, og Tyvene have brækket det af, saa at Somstumperne sidde tilbage. (S. Bl.)
Ribe Stifts Adresseaviser, 1841-12-31
Fornylig blev i Sverrig anlagt Sag mod en Mand, der havde oversat Dr. Straus's berømte Skrift "Jesn Leben".J Kbhavn have vi ikke alene længe havt Oversættelsen af dette Skrift, men Docent ved Universitetet Dr. Beck holder endog i Aar Forelæsninger for vore unge Theologer efter hiin Lære og endog lidt meere extravagant. (S. Bl.)
Ribe Stifts Adresseaviser, 1841-12-31
Som bekjendt er der i Slutningen af Operaen "Diavolo en meget voldsom Scene, hvor Røverne gribes af Soldaterne. Forleden Aften blev denne Scene udført saa naturlig, (paa Theatret i Kbh.) at den ene af Røverne fik et Slag i Munden af en Geværkolbe, saa at en Tand paa ham blev knækket og alle Fortænder bøiedes ind i Munden. Uheldigviis spilledes den saarede Røver af den unge Schram, der fornylig har viist sig som en særdeles duelig Sanger, men naturligviis nu for lang Tid ikke kan lade sig høre. (S. Bl.)
Ribe Stifts Adresseaviser, 1841-12-31
Fra Odense skrives: "Det er - især af enkelte Provindsial-Avisers Korrespondent=Artikler fra Kbhvn. - noksom bekjendt, at Grosserer W. Fiedler henved Midten af f. M. saae sig nødt til at opgive sit Boe; det er ligesaa bekjendt at han blev fængsligen anholdt, og underkastet Forhør, og nylig er han løsladt; men hvad der muligt kunde være mindre bekjendt er, at Grosserer Fiedler fra den civile Arrest 6te de tilstillede Hof= og Stads=Retten en Skrivelse, hvori han, den Mand, hvis høieste Stolthed det i hans 22 aarige ei ringe borgerlige Virksomhed har været jevnligen at modtage mange Beviser paa Medborgerers Agtelse", i Henhold til de siden hans Anholdelse (d. 13. f. M.) over ham holdte Forhører, - hvori han nærmere belyser og fremstiller, hvad der har været Gienstand for disse, især for, snarest muligt, at see de for ham saa ugunstige Formodninger hæmmede i deres vidre Udbredelse" (Hp. A.)Der vil i denne Tid fra Dhrr. Bank=Direktor Bang, Prof. Clausen og Godseier Tutein udgaae en Jndbydelse til Subskription, for at tilvejebringe en Kapital, der er bestemt til at erhværve en Grund=Eiendom for Professor Schow, hvorved hans Valgbarhed til Stænder=Deputeret kan vorde sikkret.
Ribe Stifts Adresseaviser, 1841-12-31
Under 15. Decb. har Hs. Majestæt allern, resolveret, at der skal udlægges et Fyrskib ved Knoben paa Anholt Rev, hvilket dog først vil skee i næstk. Septb. Maaned.
Ribe Stifts Adresseaviser, 1841-12-31
Gamle Minder" ere udkomne i Leipzig i entydsk Oversættelse under Titel Christian ver und sein Hof." Recensenten i Europa," der omtaler denne Roman med megen Roes forsikkrer: at der ifølge en almindeligen udbredt Mening, skjuler sig en Dame under Psendonymen Carl Bernhard, og vil i selve Romanen have fundet Data til Bestyrkelse af denne Mening.